хумористични анекдоти за Бай Ганьо
Племе канибали хванало американеца, французина и бай Ганьо. Вождът им казал:
- Преди да Ви изядем, ще Ви дам шанс за спасение. Ето ви тези три малки топки. Който от вас ми покаже нещо, което никога не съм виждал - ще го освободя незабавно!
Американецът откъснал един клон. И започнал да подмята топките във въздуха и да ги удря с клона. Главатарят на туземците махнал с досада:
- Да, ясно! Това е бейзбол! Влизай в казана!
Французинът поставил две топки на земята. И почнал да търкаля третата към тях.
Тарторът на канибалите подбелил очи:
- Да, ясно! Това е петанка!
Влизай в казана!
Бай Ганьо загубил ума и дума от страх. В продължение на минутка-две въртял топките в ръцете си без никаква представа какво точно прави!
В един момент, вождът му възкликнал с възхищение:
- Човече, ти за мен си някакъв велик магьосник! Ужким всички те гледахме внимателно... Ужким изобщо не те изпускахме от поглед... Е, как успя да загубиш двете топки и третата да я спукаш - идея си нямам!